CELEX: 32010R0365
Language: lt
Date: 2010-04-28 00:00:00
Title: 2010 m. balandžio 28 d. Komisijos reglamentas (ES) Nr. 365/2010, kuriuo iš dalies keičiamas Reglamentas (EB) Nr. 2073/2005 dėl maisto produktų mikrobiologinių kriterijų – Enterobacteriaceae pasterizuotame piene ir kituose pasterizuotuose skystuose pieno produktuose ir Listeria monocytogenes maistinėje druskoje (Tekstas svarbus EEE)

29.4.2010   
            
            
               LT
            
            
               Europos Sąjungos oficialusis leidinys
            
            
               L 107/9
            
         KOMISIJOS REGLAMENTAS (ES) Nr. 365/2010
   2010 m. balandžio 28 d.
   kuriuo iš dalies keičiamas Reglamentas (EB) Nr. 2073/2005 dėl maisto produktų mikrobiologinių kriterijų – Enterobacteriaceae pasterizuotame piene ir kituose pasterizuotuose skystuose pieno produktuose ir Listeria monocytogenes maistinėje druskoje
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2004 m. balandžio 29 d. Europos Parlamento ir Tarybos reglamentą (EB) Nr. 852/2004 dėl maisto produktų higienos (1), ypač į jo 4 straipsnio 4 dalį,
   kadangi:
   
               (1)
            
            
               2005 m. lapkričio 15 d. Komisijos reglamente (EB) Nr. 2073/2005 dėl maisto produktų mikrobiologinių kriterijų (2) nustatyti mikrobiologiniai kriterijai dėl tam tikrų mikroorganizmų ir įgyvendinimo taisyklės, kurių turi laikytis maisto verslo subjektai įgyvendindami Reglamento (EB) Nr. 852/2004 4 straipsnyje nurodytas bendrąsias ir specialiąsias higienos priemones.
            
         
               (2)
            
            
               Pagal Reglamento (EB) Nr. 2073/2005 10 straipsnį mikrobiologiniai kriterijai peržiūrimi atsižvelgiant į mokslo, technologijos ir metodologijos pažangą, atsirandančius patogeninius maisto produktų mikroorganizmus ir rizikos vertinimo informaciją.
            
         
               (3)
            
            
               Reglamento (EB) Nr. 2073/2005 I priedo 1 skyriuje nustatyti maisto produktų saugos kriterijai, taikomi Listeria monocytogenes tam tikruose gatavuose maisto produktuose. 1.3 dalyje nustatytos gatavų maisto produktų, kuriuose gali daugintis L. monocytogenes, ribinės vertės, išskyrus produktus kūdikiams ir specialios medicininės paskirties produktus. Maisto verslo subjektų reikalaujama įrodyti rinkai tiekiamų produktų jų tinkamumo vartoti laikotarpiu atitiktį šiems kriterijams.
            
         
               (4)
            
            
               Pagal 2002 m. sausio 28 d. Europos Parlamento ir Tarybos reglamentą (EB) Nr. 178/2002, nustatantį maistui skirtų teisės aktų bendruosius principus ir reikalavimus, įsteigiantį Europos maisto saugos tarnybą ir nustatantį su maisto saugos klausimais susijusias procedūras (3), maistinė druska yra gatavas maisto produktas. Moksliniais duomenimis, L. monocytogenes buvimas ir išlikimas druskoje normaliomis sąlygomis nėra tikėtinas. Todėl maistinė druska turėtų būti įrašyta į Reglamento (EB) Nr. 2073/2005 I priedo 1 skyriaus 4 išnašą, kurioje yra išdėstytos nuostato dėl gatavų maisto produktų ir pagal kurią nereikalaujama reguliarių L. monocytogenes tyrimų.
            
         
               (5)
            
            
               Pagal Reglamentą (EB) Nr. 2073/2005 proceso higienos kriterijus taikomas nustatant Enterobacteriaceae pasterizuotame piene ir kituose pasterizuotuose skystuose pieno produktuose, įskaitant analizės pamatinį metodą ir ribines vertes.
            
         
               (6)
            
            
               Paaiškėjo, kad analizės pamatinis metodas ISO 21528-1, nustatytas Eneterobacteriaceae pasterizuotame piene ir kituose pasterizuotuose skystuose pieno produktuose aptikti, yra pernelyg sudėtingas naudoti įprastiniams tyrimams savikontrolės tikslais, nes jį taikant reikia atlikti labai daug darbo ir sugaištama daug laiko. Dėl metodikos pažangos analizės pamatinis metodas Enterobacteriaceae pasterizuotame piene ir kituose pasterizuotuose skystuose pieno produktuose aptikti turėtų būti pakeistas į metodą ISO 21528-2, kuris yra spartesnis ir kurį naudojant tyrimą lengviau atlikti.
            
         
               (7)
            
            
               Analizės pamatiniai metodai daro poveikį tyrimo rezultatams. Todėl reikia atitinkamai pakeisti Enterobacteriaceae pasterizuotame piene ir kituose pasterizuotuose skystuose pieno produktuose kriterijaus ribinę vertę. Pakeitimas vis dar užtikrintų pakankamą aptikimo ribą proceso higienos požiūriu, kadangi tikėtinos gamybos proceso problemos galėtų lemti gerokai didesnį Enterobacteriaceae dauginimąsi.
            
         
               (8)
            
            
               Atsižvelgiant į neseną taksonomijos pakeitimą pavadinimas Enterobacter sakazakii Reglamente (EB) Nr. 2073/2005 turėtų būti pakeistas į pavadinimą Cronobacter spp. (Enterboacter sakazakii).
            
         
               (9)
            
            
               Kai kurios nuostatos buvo taikomos iki 2010 m. sausio 1 d., o naujos nuostatos, jau nustatytos reglamente, bus taikomos po šios datos. Siekiant geresnio šių nuostatų aiškumo tikslinga išbraukti senąsias.
            
         
               (10)
            
            
               Todėl Reglamentą (EB) Nr. 2073/2005 reikėtų atitinkamai iš dalies pakeisti.
            
         
               (11)
            
            
               Šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę, ir nei Europos Parlamentas, nei Taryba joms neprieštarauja,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 2073/2005 I priedas iš dalies keičiamas taip:
   
               1.
            
            
               1 skyrius iš dalies keičiamas taip:
               
                           a)
                        
                        
                           1.5 eilutė pakeičiama taip:
                           
                                       
                                                   „1.5
                                                
                                                
                                                   Iš paukštienos pagaminta smulkinta mėsa ir mėsos pusgaminiai, vartojami išvirus
                                                
                                             
                                    
                                       
                                          Salmonella
                                       
                                    
                                    
                                       5
                                    
                                    
                                       0
                                    
                                    
                                       Nėra 25 g
                                    
                                    
                                       EN/ISO 6579
                                    
                                    
                                       Produktai, pateikti rinkai jų tinkamumo vartoti laikotarpiu“
                                    
                                 
                     
                           b)
                        
                        
                           1.9 eilutė pakeičiama taip:
                           
                                       
                                                   „1.9
                                                
                                                
                                                   Iš paukštienos pagaminti mėsos produktai, vartojami išvirus
                                                
                                             
                                    
                                       
                                          Salmonella
                                       
                                    
                                    
                                       5
                                    
                                    
                                       0
                                    
                                    
                                       Nėra 25 g
                                    
                                    
                                       EN/ISO 6579
                                    
                                    
                                       Produktai, pateikti į rinką jų tinkamumo vartoti laikotarpiu“
                                    
                                 
                     
                           c)
                        
                        
                           1.24 eilutė pakeičiama taip:
                           
                                       
                                                   „1.24
                                                
                                                
                                                   Sausi mišiniai kūdikiams ir specialios medicininės paskirties sausi dietiniai maisto produktai kūdikiams iki 6 mėn. (14)
                                                   
                                                
                                             
                                    
                                       
                                          Cronobacter spp. (Enterobacter sakazakii)
                                       
                                    
                                    
                                       30
                                    
                                    
                                       0
                                    
                                    
                                       Nėra 10 g
                                    
                                    
                                       ISO/TS 22964
                                    
                                    
                                       Produktai, pateikti į rinką jų tinkamumo vartoti laikotarpiu“
                                    
                                 
                     
         
               2.
            
            
               1 skyriaus 4 išnaša papildoma tokia įtrauka:
               
                           „—
                        
                        
                           maistinė druska“
                        
                     
         
               3.
            
            
               2 skyriaus 2.2 punktas iš dalies keičiamas taip:
               
                           a)
                        
                        
                           2.2.1 eilutė pakeičiama taip:
                           
                                       
                                                   „2.2.1
                                                
                                                
                                                   Pasterizuotas pienas ir kiti pasterizuoti skysti pieno produktai (4)
                                                   
                                                
                                             
                                    
                                       
                                          Enterobacteriaceae
                                       
                                    
                                    
                                       5
                                    
                                    
                                       0
                                    
                                    
                                       10 ksv/ml
                                    
                                    
                                       ISO 21528-2
                                    
                                    
                                       Gamybos proceso pabaiga
                                    
                                    
                                       Terminio apdorojimo veiksmingumo patikrinimas ir pakartotinio užteršimo prevencija bei žaliavų kokybė“
                                    
                                 
                     
                           b)
                        
                        
                           2 išnaša pakeičiama taip:
                           
                                       „(2)
                                       
                                    
                                    
                                       Punktuose 2.2.1, 2.2.7, 2.2.9 ir 2.2.10 m = M“
                                    
                                 
                     
         2 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2010 m. balandžio 28 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 139, 2004 4 30, p. 1.
   
      (2)  OL L 338, 2005 12 22, p. 1.
   
      (3)  OL L 31, 2002 2 1, p. 1.